CELEX: 62019CN0606
Language: lv
Date: 2019-08-12 00:00:00
Title: Lieta C-606/19: Lūgums sniegt prejudiciālu nolēmumu, ko 2019. gada 12. augustā iesniedza Amtsgericht Hamburg (Vācija) – Flightright GmbH/Iberia LAE SA Operadora Unipersonal

30.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 103/7
            
         
      Lūgums sniegt prejudiciālu nolēmumu, ko 2019. gada 12. augustā iesniedza Amtsgericht Hamburg (Vācija) – Flightright GmbH/Iberia LAE SA Operadora Unipersonal
      
      (Lieta C-606/19)
      (2020/C 103/09)
      Tiesvedības valoda – vācu
      
         Iesniedzējtiesa
      
      
         Amtsgericht Hamburg
      
      
         Pamatlietas puses
      
      
         Prasītāja: Flightright GmbH
      
      
         Atbildētāja: Iberia LAE SA Operadora Unipersonal
      
      Eiropas Savienības Tiesa (sestā palāta) ar 2020. gada 13. februāra rīkojumu atzina, ka Eiropas Parlamenta un Padomes Regulas (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās (1) 7. panta 1. punkta b) apakšpunkta otrais ievilkums ir jāinterpretē tādējādi, ka “izpildes vieta” šīs tiesību normas izpratnē attiecībā uz lidojumu, ko raksturo vienota rezervācija, kura ir apstiprināta visam maršrutam, un kas ir sadalīts vairākos segmentos, var būt lidojuma pirmā segmenta izlidošanas vieta, ja pārvadājumu šajos lidojuma segmentos izpilda divi dažādi gaisa pārvadātāji un ja pamats prasībai par kompensācijas izmaksu, kura tiek celta, pamatojoties uz Eiropas Parlamenta un Padomes Regulu (EK) Nr. 261/2004 (2004. gada 11. februāris), ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91 (2), ir lidojuma pēdējā segmenta atcelšana un tā ir vērsta pret gaisa pārvadātāju, kurš ir atbildīgs par šo pēdējo segmentu.
      
         (1)  OV 2012, L 351, 1. lpp.
      
      
         (2)  OV 2004, L 46, 1. lpp.